Brutal Kuk

**Brutal Kuk** er et hardcore/punkband som startet opp i Trondheim i 1999. 

Originalbesetningen besto av Jørgen Nøvik (vokal), Vegard Mølnvik (gitar) og Ivan Sunde (trommer) fra Inderøy, samt Henning Bakken (gitar) og Øyvind Vollan (bass) fra Trondheim. 

## Bakgrunn
Navnet Brutal Kuk er et ordspill på det amerikanske hardcorebandet Brutal Truth. Bandet stammer fra miljøet rundt ungdomshuset UFFA i Trondheim. Bakken og Vollan møtte Nøvik på UFFA i 1998, og sammen dannet de punkbandet «Dårlig Hjort» i 1998. 

I løpet av 1999 ble So much hair – but how to cut it? dannet i bandrommet på UFFA våren 1999. Bandet hadde samme besetning som Dårlig Hjort, og musikken var i samme sjanger. Navnet er en parodi på bandene So Much Hate og Life... But How To Live It?. Gruppa gjorde en opptreden på Scum of the Slum-festivalen i 2001, men ble aldri et seriøst, satsende band.

## Konsertvirksomhet
Bandets første opptreden var på Scum of the Slum-festivalen på Svartlamon i august 2001. På UFFA-husets 20-årsjubileum 9. november 2001, varmet bandet opp for Backstreet Girls.

Den 26. januar 2002 var bandet var booket til Blitz, men ble nektet å spille på grunn av bandnavnet.

Bandet varmet også opp for The Misfits på Stavanger Punkrockfestival i april 2006, og spilte med Wannskrækk på UFFAs 25-årsjubileum i 2007.

## Platene
Brutal Kuk ga ut sitt første album *If you want cock* den 1. februar 2003.  Albumet ble utgitt under platemerket Lademoen Punkforening, men trykkinga ble i realiteten finansiert av et lån fra mora til vokalist Nøvik, som senere fikk pengene tilbake. *If you want cock* består av ti låter, hvorav én, «Samme gamle», er med norsk tekst. Plata fikk terningkast 5 i *Adresseavisen*.

Samme år var Brutal Kuk klar med en ny utgivelse. EP-en *En røyk og en ronk* ble gitt ut den 2. november 2003. Den ble innspilt i Shabbey Road studio på kulturhuset Isak i Trondheim, og ble produsert av Rune Nygård. Plata inneholder totalt seks låter, og fem av dem er på norsk. 

1. november 2005 kom Brutal Kuks tredje album *Berusalem*, innspilt i Nautilus Studio og produsert av Øyvin Engan. Plata ble innspilt med støtte fra Frifond. Den består av ti låter, samtlige med norsk tekst. 

8. mars 2008 ga Brutal Kuk ut 7" vinyl EP-en *Våkn opp* ut. Plata er kun utgitt som en 7" vinyl-EP, og er innspilt i Laid Back Studios i Oslo med Simen «Mormone» Jeystad som produsent. Dette var bandets første utgivelse på  M.W.L Music - We Like records og inneholder fire låter. 

17. mars 2017 kom *2016* ut gitt ut på vinyl av det uavhengige plateselskapet Crispin Glover Records. 

## Besetningsendringer
Gitarist Henning Bakken forlot bandet sommeren 2007. Thomas Johansen, tidligere gitarist i metallbandet Distrust, overlappet for Bakken i løpet av sommeren 2007 og er nåværende gitarist i bandet. Høsten 2013 sluttet Vegard Mølnvik og ble erstattet av gammelgitarist Bakken. Trommeslager Ivan Sunde sluttet,og spilte sin siste konsert med bandet i desember 2019. Ivan ble vinteren 2020 erstattet av Emil Hokstad.

## Diskografi
* *Brutal Kuk* (2002)
* *En røyk og en ronk* (2003 EP, egenutgitt)
* *[[If You Want Cock...]]* (2003)
* *[[Berusalem]]* (2005)
* *Våkn opp* 7" EP (2008)
* *2016* (2017)
* *En dag mindre igjen* (2023)

## Referanser


## Eksterne lenker
*